שיחה:אברא טכנולוגיות מידע

message: אני רואה שהסרתם את המידע שהוספתי בקשר לבעיה בתוכנה. חבל, כי אני חושב שהוא יכול להיות חשוב עבור אנשים שלא מרבים לשדרג, וזאת במיוחד כאשר השדרוג אינו ניתן בחינם. לדעתי תוכנה שטוענת שהיא מיועדת ל-Windows, חייבת לפעול בהתאם לכללים המקובלים ולא לחרוג מהם כמו במקרה של בבילון בגירסה 5, שעדיין זמינה להורדה וניתנת לשימוש עם רשיון מתאים.
אולי מישהו מהמוחות הנהדרים שיש בויקיפדיה העברית יכול להסביר לי באיזו זכות אתם משנים את הערך שערכתי?
לאותו משתמש (ירון) ששינה את העריכה שלי שוב ושוב ונתן לי "אזהרה אחרונה" שמגדירה את העריכה שלי כהשחתה.
האם חשבת אולי גם לפני העריכות שלך להסביר למה אתה עושה את מה שאתה עושה?
האם אתה בכלל טורח להיכנס ולהגיב לשיחות? אולי תסביר את עצמך לפני שאתה פועל בהתנהגות כזאת?
יכול להיות שחברת בבילון מחקה את התוספת הזאת שמדברת על תחרות בין מוצרים דומים
כך זה נראה לאחר המחיקה 
העלתי תמונה של חלון התרעת תפוגת הרשיון.
replies: text: אני מוריד את התמונה, מה היא עוזרת לערך? אין סיבה להוסיף סתם תמונות על כל דבר. יש פה תמונה אחת שמציגה את בבילון, ותמונה אחת שמציגה את ויקיפדיה בבבילון. צהוב עולה 17:29, 22 בנובמבר 2006 (IST)
replies: text: :אני מסכים עם צהוב עולה. דוד שי 18:08, 22 בנובמבר 2006 (IST)

message: המחיר הוא חלק בלתי נפרד מהמוצר, למה שלא יהיה כלול בערך, בדומה לערך על iPod?
replies: text: המחיר, לפחות בהקשר בו הוא מופיע בערך הזה, אינו מספק מידע אנציקלופדי, אלא מידע מסחרי. העובדה שב-iPod מצוין המחיר, אין פירושה בהכרח שגם בערך זה יש לציין את המחיר (ואולי גם ב-iPod בכלל אין צורך). מכל מקום, הדרך להביע את עמדתך ולנסות לשכנע אחרים היא באמצעות דיון בדף השיחה ולא באמצעות מלחמות עריכה. עידו 17:32, 11 במרץ 2007 (IST)
replies: text: :הסרתי את המחיר גם מהערך iPod. מחיר הוא מידע נזיל ולא אנציקלופדי. דוד שי 20:21, 11 במרץ 2007 (IST)
replies: text: ::לעידו, לדעתי אני לא זה שהחל "להילחם" על הערך אלא 'יחסיות האמת' כאשר הוא ביטל את התוספת שלי בפעם השנייה ללא כתיבת סיבה ולכן הסקתי שזהו ביטול סתמי אשר מצריך נקיטת פעולה נגדית. כותב אנונימי --212.199.170.75 22:32, 12 במרץ 2007 (IST)
thread_title: מחיר

message: החברה אומנם התחילה בתור חברת תרגום אבל היום רוב הפעילות שלה היא בתחום הפרסום וההקלקות ברשת- רוב ההכנסות שלה כרגע מגיעות מהתחום הזה.. 79.177.36.201 19:17, 26 באוקטובר 2013 (IDT)
thread_title:  פעילות החברה 

message: בערך בויקיפדיה האנגלית, מופיעים דברים לגבי פעילויות זדוניות של בבילון. כדוגמת העובדה שב-7 לאוגוסט 2010, האנטי וירוס של מיקרוסופט זיהה את בבילון כ-Adware, ושסרגל החיפוש של בבילון זוהה כפורץ דפדפן. ובכללי רוב המשתמשים כיום טוענים שבבילון היא נוזקה אחת גדולה.
כדאי לציין זאת בערך. זור987 - שיחה 13:49, 14 ביוני 2016 (IDT)
thread_title:  פעילות זדונית של בבילון 

message: יושב ראש הדירקטוריון הוא נועם לניר ולא אבי לניר כפי שרשום. 
שימו לב ששמתם קישור לאבי לניר טייס קרס שנהרג במלחמה.
דרוש תיקון דחוף! 46.116.212.118 19:54, 23 בנובמבר 2016 (IST)
thread_title:  טעות חמורה לגבי יושב ראש הדירקטוריון 

message: :דיווח מהדף ויקיפדיה:דיווח על טעויות
הערך מבלבל לכל אורכו בין החברה הציבורית בבילון בע״מ, מרמת החייל, בניהולה של שנית פאר לחברה הפרטית בבילון תכנה בע״מ, מחיפה, בניהולו של אמנון עובדיה. ניסתי לעשות סדר אך ללא הצלחה כיוון שתרומתי לערך נדחתה והגירסה השגויה הוחזרה
replies: text: Ldorfman, אתה מצליח להבין מה כותב/ת הדיווח רוצה? חידקל - שיחה 18:36, 2 בנובמבר 2019 (IST)
replies: text: :הוא טוען שיש שתי חברות בבילון בע"מ ובבילון תוכנה בע"מ, שיש להפריד ביניהן. זה לא מקרה שלשתי החברות שם משותף, משום שיש זיקה ביניהן, ולא פשוט להפריד. דוד שי - שיחה 21:04, 2 בנובמבר 2019 (IST)
replies: text: ::מקריאת הערך ברור שיש חיבור בין שתי החברות, לכן לא הגבנתי מה המדוח/ת רוצים. תודה רבה. חידקל - שיחה 21:29, 2 בנובמבר 2019 (IST)
replies: text: :::מיקדתי את הערך בחברה הבורסאית בבילון בע"מ, שתוכנת בבילון הייתה בבעלותה עד אוקטובר 2014, ולכן ראוי לעסוק בה בערך. דוד שי - שיחה 21:39, 2 בנובמבר 2019 (IST)
thread_title:  דיווח שאורכב ב-02 בנובמבר 2019 

message: שעשע אותי התיאור שניתן לחברה כ"פותרת אתגרים עסקיים". החיים מורכבים מאינספור בעיות, וכל עסק חותר לתת פתרון לאחת הבעיות. כדאי להמשיך בדרך זו: יצרן מעליות פותר אתגרים של תנועה ורטיקלית, מסעדה פותרת אתגרים של רעב, ויקיפדיה פותרת אתגרי מידע, ודך שיחה זה פותר אתגרים של עריכות יחצ"ניות. דוד שי - שיחה 07:15, 27 ביוני 2022 (IDT)
thread_title:  "פותרת אתגרים עסקיים" 

message: לא רלוונטי לכתוב על ההיסטוריה של בבילון בערך של אברא טכנולוגיות מידע. מלבד השלד הבורסאי אין קשר בין החברות (ההקשר היחידי מופיע בתחילת הערך). לא הגיוני שיופיע בערך החברה שלנו מידע שלא קשור אלינו ואין אפשרות למחוק אותו. מבקשים להתייחס לכך ולקבל את העריכה שלנו.
2020abra - שיחה 12:16, 6 בדצמבר 2022 (IST)
replies: text: , מה דעתך? אלעדב. - שיחה 13:30, 6 בדצמבר 2022 (IST)
replies: text: :בקריאת הערך לא ראיתי שבשלב כלשהו החברה הפכה לשלד בורסאי. הערך מתאר חברה שעברה גלגולים שונים במהלך קיומה, וכעת היא בגלגול הנוכחי, שאת המעבר אליו מתאר הערך "ב-12 בינואר 2020 החליט דירקטוריון החברה על שינוי אסטרטגיית החברה" - זה לא שלד בורסאי שנוצקה אליו פעילות של חברה אחרת. כיוון שכך, אני לא רואה הצדקה למחיקה המוצעת. דוד שי - שיחה 16:14, 6 בדצמבר 2022 (IST)
thread_title:  קבלת עריכה של הערך אברא טכנולוגיות מידע בע"מ